ΓΡΑΠΤΗ ΕΡΩΤΗΣΗ E-2037/03

υποβολή: Miquel Mayol i Raynal (Verts/ALE) προς το Συμβούλιο

(18 Ιουνίου 2003)

Θέμα: Η Τουρκία και η άρνηση της γενοκτονίας των Αρμενίων

Κατά τους τελευταίους μήνες, η πολιτική της μη αναγνώρισης της γενοκτονίας των Αρμενίων που εφαρμόζουν οι τουρκικές αρχές καθίσταται ολοένα και περισσότερο επιθετική. Σύμφωνα με καταγγελίες της ένωσης Ευρωπαϊκή Αρμενική Ομοσπονδία για Δικαιοσύνη και Δημοκρατία, η τουρκική κυβέρνηση, δια του Υπουργείου Παιδείας, αναπτύσσει ενημερωτική εκστρατεία για την αντίκρουση των κατηγοριών περί της γενοκτονίας εις βάρος του αρμενικού λαού. Το εν λόγωπουργείο οργανώνει σεμινάρια ιδεολογικής χειραγώγησης για καθηγητές καιπαλλήλους, ώστε να αποκρούονται στις αίθουσες διδασκαλίας οι ισχυρισμοί περί της γενοκτονίας των Αρμενίων, περιορίζοντας έτσι την ελευθερία έκφρασης. Επί πλέον, με το από 13ης Απριλίου διάταγμά του, τοπουργείο ζητεί από τα σχολεία της πρωτοβάθμιας και δευτεροβάθμιας εκπαίδευσης να οργανώσουν διαλέξεις προκειμένου να αποδειχθεί ότι στην Τουρκία οι αρμένιοι — καθώς και άλλοι λαοί, θύματα γενοκτονίας — ουδέποτεπέστησαν οποιαδήποτε δίωξη. Ζητείται ακόμη από τους μαθητές να συγγράψουν δοκίμια με θέμα αντίκρουση των κατηγοριών περί γενοκτονίας.

Η παραποίηση της ιστορικής αλήθειας στο σχολείο αποτελεί πρακτική αντίθετη προς τις βασικές ευρωπαϊκές εκπαιδευτικές αρχές. Εκτός αυτού, η πολιτική απόκρουσης της γενοκτονίας είναι αντίθετη προς τις ευρωπαϊκές αρχές για την προστασία των ανθρωπίνων δικαιωμάτων και των μειονοτήτων και, ως εκ τούτου, και προς τα πολιτικά κριτήρια της Κοπεγχάγης.

Πιστεύει το Συμβούλιο ότι η πολιτική της Τουρκίας σχετικά με την άρνηση της γενοκτονίας των Αρμενίων συμβιβάζεται με τις αρχές της Συμφωνίας Συνεργασίας και την ανακήρυξη της Τουρκίας ως χώραςποψήφιας να ενταχθεί στην Ευρωπαϊκή Ένωση·

Πιστεύει το Συμβούλιο ότι η δημόσια αναγνώριση από τις σημερινές τουρκικές αρχές της γενοκτονίας των Αρμενίων, η οποία ανεγνωρίσθη από το Ευρωπαϊκό Κοινοβούλιο τον Ιούνιο του 1987 (A2-0033/87)(1) καθώς και με διάφορα μεταγενέστερα ψηφίσματα, πρέπει να είναι μία από τις απαραίτητες προϋποθέσεις για την έναρξη των διαπραγματεύσεων για την ένταξη της Τουρκίας σε ένα προσεχές μέλλον·

(1) ΕΕ C 190 της 20.7.1987, σελ. 119.

Απάντηση

(13 Οκτωβρίου 2003)

1. Το Συμβούλιο έχει πλήρη επίγνωση της ευαισθησίας των θεμάτων που αφορούν τη μεταχείριση των Αρμενίων,πό την οθωμανική αυτοκρατορία και γνωρίζει καλώς τα ψηφίσματα του Ευρωπαϊκού Κοινοβουλίου σχετικά με τις σχέσεις Τουρκίας και Αρμενίας.

2. Οι απαιτήσεις που η Τουρκία θα πρέπει να εκπληρώσει ώστε να καταστεί δυνατό να ληφθεί απόφαση για την έναρξη διαπραγματεύσεων προσχώρησης προσδιορίζοντας στο πολιτικό μέρος της αναθεωρημένης εταιρικής σχέσης προσχώρησης της Τουρκίας, την οποία το Συμβούλιο ενέκρινε τον παρελθόντα Μάιο. Το θέμα της γενοκτονίας δεν περιλαμβάνεται μεταξύ των θεμάτων που προβλέπονται σε αυτήν.

3. Το Συμβούλιο ωστόσο εκφράζει την ικανοποίησή του για τις επαφές μεταξύ Αρμενίας και Τουρκίας με σκοπό τη βελτίωση της κατανόησης και από τις δύο πλευρές. Στα πλαίσια των συμφωνιών σύνδεσης τόσο με την Τουρκία όσο και με την Αρμενία και στα πλαίσια του ενισχυμένου πολιτικού διαλόγου, το Συμβούλιο ενθαρρύνει την Τουρκία να εργαστεί για την ανάπτυξη καλώς σχέσεων γειτονίας με την Αρμενία.